पूरे देश की लड़ाई है हजारे का आंदोलन : आडवाणी  
भाजपा के वरिष्ठ नेता लालकृष्ण आडवाणी ने कहा कि अन्ना हजारे का भ्रष्टाचार विरोधी आंदोलन पूरे देश की लड़ाई है।
भाजपा के वरिष्ठ नेता लालकृष्ण आडवाणी ने रविवार को कहा कि अन्ना हजारे का भ्रष्टाचार विरोधी आंदोलन पूरे देश की लड़ाई है।  आडवाणी ने संवाददाताओं से कहा कि यह आंदोलन जारी रहेगा। रविवार को हजारे का अनशन खत्म होने के बाद उनके सहयोगी अरविंद केजरीवाल ने आडवाणी के आवास पर उनसे मुलाकात कर इस आंदोलन को दिए गए समर्थन के लिए उनका और उनकी पार्टी के प्रति आभार प्रकट किया। हजारे पक्ष की सहयोगी किरण बेदी ने भी आडवाणी को संदेश भेज कर उनके प्रति आभार जताया।  गौरतलब है कि अन्ना हजारे ने 26 अगस्त को आडवाणी को पत्र लिख कर अपनी तीन मुख्य मांगों के लिए भाजपा का समर्थन मांगा था। हजारे ने भी इस आंदोलन का सम्मान करने के लिए आडवाणी और संसद के प्रति आभार प्रकट किया था।